คือผมรู้สึกว่าเหมือนมีตุ่มอะไรอยู่ในเปลือกตาข้างขวาอะครับเป็นตุ่มเล็กผมลองกดก็เจ็บพึ่งเป็นเมื่อวานครับอยากรู้ว่าสาเหตุมาจากอะไรและอันตายมั้ยครับ(กระพริบตาก็รู้สึกเจ็บครับแต่ไม่มาก)มีวิธีรักษาอย่างไรครับ
สวัสดีค่ะ ตุ่มเล็กๆบริเวณเปลือกตา กดเจ็บ ดังกล่าวมานั้น อาจจะเกิดจากการมีภาวะภูมิแพ้ที่ตา ทำให้มีขี้ตา และคันตา ตาแดงได้ หรือเกิดจากเยื่อบุตาอักเสบเช่น เกิดตามหลังอุบัติเหตุ การกระแทกโดนในดวงตา การโดนสารเคมีหรือสิ่งแปลกปลอมเข้าตา หรือการติดเชื้อไวรัส หรืออีกสาเหตุที่พบได้บ่อยก็คือเรื่องของตากุ้งยิง ซึ่งเป็นการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา โดยอาจทำให้เกิดตุ่มหนองและมีเปลือกตาบวม และเจ็บได้เช่นกันโดยหากตุ่มดังกล่าวโตเร็ว กดเจ็บ มีเลือดหรือหนองไหลจากตุ่ม หรือมีนัยน์ตาแดง การมองเห็นไม่ชัดเจน ให้รีบไปพบแพทย์การดูแลตัวเองเบื้องต้น ไม่ไปขยี้บริเวณรอบตา สวมแว่นตาป้องกันฝุ่น ประคบเย็นเพื่อลดอาการบวมและปวดได้ ยังไม่เอายาอะไรมาหยอดเอง